हमीरपुर: हमीरपुर जिला में वर्ष 2017 के अंतराल में जनवरी से मई माह तक नशेड़ी 261चालकों के चालान काटे गए जबकि जनवरी माह से मई 2018 तक 400 चालान काटे गए। नशा कर वाहन चलाने वालों पर मोटर व्हीकल एक्ट 1988 की धारा 185 के तहत कार्रवाई अमल में लाई जाती है। पुलिस अधीक्षक रमन कुमार मीणा के निर्देशानुसार जिला में नशा कर वाहन चलाने वालों पर शिकंजा कसा जा रहा है। इस वर्ष जनवरी से मई माह तक हुई सड़क दुर्घटनाओं में 88 लोग घायल हुए हैं जबकि वर्ष, 2017 में जनवरी से मई माह तक घायलों की संख्या 120 दर्ज की गई थी। वर्ष 2017 जनवरी से मई माह तक 19 मौतें हुई थीं जबकि इस वर्ष जनवरी से मई माह का आंकड़ा 12 पर सीमित रहा।